„Preslav" preusmjerava ovdje. Za ostala značenja, v. Preslav (razvrstavanje).

  
Koordinate: 43° 10′ 01" SGŠ, 26° 49′ 01" IGD
**Veliki Preslav** (bug. *Велики Преслав*; do 1993. godine samo **Preslav**) je grad u Republici Bugarskoj, u istočnom delu zemlje, sedište istoimene opštine Veliki Preslav u okviru Šumenske oblasti.

Veliki Preslav je bio prestonica prvog bugarskog carstva 893. do 972. godine i istovremeno jedan od značajnih gradova jugoistočne Evrope.

Prirodni uslovi
---------------

**Položaj**: Veliki Preslav se nalazi u istočnom delu Bugarske. Od prestonice Sofije grad je udaljen 340  istočno, a od oblasnog središta, Šumena grad je udaljen 20 km jugoistočno.

**Reljef**: Oblast Velikog Preslava se nalazi u oblasti pobrđa, koje se naziva Ludogorjem, na približno 140 metara nadmorske visine. Grad je smešten na valovitom području.

**Klima**: Klima u Velikom Preslavu je kontinentalna.

**Vode**: U blizini Velikog Preslava protiče više manjih vodotoka.

Istorija
--------

Oblast Velikog Preslava je prvobitno bilo naseljeno Tračanima, a posle njih ovom oblašću vladaju stari Rim i Vizantija. Južni Sloveni ovo područje naseljavaju u 7. veku. 

Od 9. veka do 1373. godine oblast je bila u sastavu srednjovekovne Bugarske. Već samo ime grada ukazuje na brzu slovenizaciju Bugara. Rano slovensko naselje utvrđuju početkom 9. veka a bržem razvoju doprinosi blizina ranije prestonice Pliske. Grad se razvija za vreme vladavine kana Kruma i Omurtaga. 960. godine grad zauzima kijevski Rusi pod vladarom Svatoslavom I Kijevskim, a kasnije ga zauzima i Vizantija pod Jovanom I Cimiskijem. Grad su konačno uništili Tatari oko 1270. godine, nakon čega je preostalo stanovništvo ustanovilo nov grad u blizini dotadašnjeg Preslava. 

Krajem 14. veka oblast Velikog Preslava je pala pod vlast Osmanlija, koji vladaju oblašću 5 vekova.

1878. godine grad je postao deo savremene bugarske države. Naselje postoje ubrzo središte okupljanja za sela u okolini, sa više javnih ustanova i trgovištem.

Stanovništvo
------------

Po procenama iz 2010. godine Veliki Preslav je imao oko 9.200 stanovnika. Većina gradskog stanovništva su etnički Bugari, a manjina su Turci. Ostatak su mahom Romi. Poslednjih decenija grad gubi stanovništvo zbog udaljenosti od glavnih tokova razvoja u zemlji.

Pretežan veroispovest mesnog stanovništva je pravoslavlje, a manjinska islam.

zbirka slika
------------

* Srednjovekovna tvrđava u PreslavuSrednjovekovna tvrđava u Preslavu
* Preslavski manastirPreslavski manastir
* Zlatna crkvaZlatna crkva

Spoljašnje veze
---------------

***Veliki Preslav*** na Wikimedijinoj ostavi

* velikipreslav.bg Zvanična stranica opštine Veliki Preslav

  


| Gradovi u Bugarskoj The flag of Bulgaria |
| --- |
| Ajtos | Asenovgrad | Blagoevgrad | Botevgrad | Burgas | Ćustendil | Dimitrovgrad | Dobrič | Dupnica | Gabrovo | Gorna Orjahovica | Goce Delčev | Harmanli | Haskovo | Jambol | Karlovo | Karnobat | Kazanlak | Krdžali | Lom | Loveč | Montana | Nova Zagora | Panađurište | Pazardžik | Pernik | Petrič | Pleven | Plovdiv | Razgrad | Ruse | Samokov | Sandanski | Sevlijevo | Silistra | Sliven | Smoljan | Sofija | Stara Zagora | Svištov | Šumen | Trgovište | Trojan | Varna | Veliko Trnovo | Velingrad | Vidin | Vraca |